wickkiey/tamil-wikipedia-markdown huggingface dataset:
# துளிபல்லா வீரையா சௌத்ரி


**துளிபல்லா வீரையா சௌத்ரி** ( *Dhulipalla Veeraiah Chowdary* ) தெலுங்கு தேசம் கட்சியைச் சேர்ந்த இந்திய அரசியல்வாதியும், ஆந்திரப் பிரதேச சட்டப் பேரவையின் முன்னாள் உறுப்பினரும் ஆவார். என். டி. ராமராவ் ஆட்சிக் காலத்தில் ஆந்திரப் பிரதேச அரசில் வருவாய்த் துறை அமைச்சராக இருந்தார்.  

இவர் 1983 முதல் 1994 வரை பொன்னூர் சட்டமன்றத் தொகுதியின் சட்டமன்ற உறுப்பினராக பணியாற்றினார் சங்கம் பால் பண்ணை உற்பத்தியாளர் நிறுவனத்தின் வளர்ச்சி மற்றும் வெற்றியில் இவர் முக்கியப் பங்கு வகித்துள்ளார்.  

குறிப்பாக ஆந்திராவின் குண்டூர் மாவட்டத்திலுள்ள கிராமப்புற பால் உற்பத்தி செய்யும் விவசாயிகளின் வாழ்க்கையை மேம்படுத்த இவர் பாடுபட்டார். பால் உற்பத்தியாளர்களுடனான தொடர்புக்காக இவர் பிரபலமாக **பால வீரையா** என அறியப்பட்டவர். பால் பண்ணைத் தொழிலுக்கு இவர் ஆற்றிய பங்களிப்பை அங்கீகரித்து, ஐதராபாத்தில் உள்ள ஆந்திரப் பிரதேச பால் வளர்ச்சிக் கூட்டுறவு கூட்டமைப்பின் தலைவர் பொறுப்பு இவருக்கு வழங்கப்பட்டது.
# மெராச்சூதீன் படேல்



**மெராச்சூதீன் படேல்** (Merajuddin Patel) இந்தியாவைச் சேர்ந்த ஓர் அரசியல்வாதியாவார். கர்நாடக மாநிலத்தைச் சேர்ந்த இவர் . உம்னாபாத்து சட்டமன்றத் தொகுதியில் (1994 மற்றும் 2004) இரண்டு முறை சட்டமன்ற உறுப்பினராக இருந்தார். இயே.எச்.படேல் அமைச்சரவையில் நகராட்சி நிர்வாக அமைச்சராகவும், தரம் சிங் அமைச்சரவையில் கால்நடை பராமரிப்பு மற்றும் வக்ஃபு வாரிய அமைச்சராகவும் பணியாற்றினார். இறக்கும் போது சனதா தளம் (மதச்சார்பற்ற) மாநிலத் தலைவராக இருந்தார். ஒரு மனைவி மற்றும் ஏழு மகள்களை குடும்பமாக விட்டுச் சென்றார்.
# பி. ஜி. வி. ஆர். நாயுடு


**பி.ஜி.வி.ஆர். நாயுடு** (*P.G.V.R. Naidu*) எனவும் அறியப்படும் **பெத்தகம்செட்டி கானா வெங்கட ரெட்டி நாயுடு** ஓர் இந்திய அரசியல்வாயாவார்.  

இவர் விசாகப்பட்டினம் மாவட்டத்தில் உள்ள கோபாலப்பட்டினத்தில் பிறந்தார். இவரது தந்தை பெ. அப்பலா நரசிம்மம், அனகப்பல்லி மக்களவைத் தொகுதியின் உறுப்பினராவார்.  

சர்வதேச கைப்பந்தாட்ட வீரரான இவர் ஆந்திர பிரதேச கைப்பந்தட்டச் சங்கத்தின் தலைவராக இருந்தார்.  

## அரசியல் வாழ்க்கை

இவர் 1999 இல் பெந்துர்த்தி சட்டமன்றத் தொகுதியின் துரோணம்ராஜு சீனிவாச ராவை தோற்கடித்து உறுப்பினரானார். 2009 இல், இவர் பிரசா ராச்யம் கட்சியில் சேர்ந்து, விசாகப்பட்டினம் மேற்கு சட்டமன்றத் தொகுதியில் போட்டியிட்டார். ஆனால் மல்லா விஜய பிரசாத்திடம் 4144 வாக்குகள் வித்தியாசத்தில் தோல்வியடைந்தார்.  

2014-ல் விசாகப்பட்டினம் மேற்கு சட்டமன்றத் தொகுதியில் மீண்டும் போட்டியிட்டு தாடி ரத்னாகரை தோற்கடித்து அதிக வாக்குகள் வித்தியாசத்தில் 30,857 வாக்குகள் பெரும்பான்மையுடன் வெற்றி பெற்றார். 2019 ஆம் ஆண்டில், மீண்டும் அதே தொகுதியில் போட்டியிட்டு மல்லா விஜய் பிரசாத்தை தோற்கடித்து 18,981 வாக்குகள் பெரும் பெரும்பான்மையுடன் வென்றார். 2017 முதல் 2019 வரை அரசாங்க கொறடாவாகவும் பணியாற்றினார்
# கல்யாண் சிங் கல்வி

**கல்யாண் சிங் கல்வி** (*Kalyan Singh Kalvi*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் சனதா தளம் கட்சியின் உறுப்பினராக செயல்பட்டார்.  

இராசத்தான் மாநிலத்தின் நாகௌர் மாவட்டத்தில் உள்ள கல்வி கிராமத்தில் இவர் பிறந்தார். பைரோன் சிங் செகாவத்து முதல்வராக இருந்த காலத்தில் இராசத்தான் அரசில் இவர் விவசாய அமைச்சராக இருந்தார். பின்னர், 1989 ஆம் ஆண்டு நடைபெற்ற பொதுத் தேர்தலில் பார்மர் மக்களவைத் தொகுதியிலிருந்து ஒன்பதாவது மக்களவைக்குத் தேர்ந்தெடுக்கப்பட்டார். சந்திர சேகரின் நெருங்கிய நம்பிக்கைக்குரியவராகவும் இருந்தார். வி.பி. சிங் அரசாங்கத்தின் வீழ்ச்சிக்குப் பிறகு சந்திர சேகர் அரசாங்கத்தை அமைப்பதில் முக்கியப் பங்கு வகித்தார். 1991 ஆம் ஆண்டில் கல்யாண் சிங் கவி அமைச்சரவையில் எரிசக்தித் துறை அமைச்சரானார். இறப்பதற்கு முன் சனதா தளம் அரசியல் கட்சியின் தலைவராகவும் இருந்தார், மேலும் இராசத்தான் மாநிலத்தின் கிராமப்புறங்களிலும் இராசபுத்திர சமூகத்திலும் முக்கிய பிரபலமானவராகத் திகழ்ந்தார்.  

இவரது மகன், லோகேந்திர சிங் கல்வி, இராசபுத்ர அமைப்பான கர்னி சேனாவின் தலைவராக உள்ளார், மேலும் இந்திய தேசிய காங்கிரசு மற்றும் பகுசன் சமாச் கட்சி உட்பட பல அரசியல் கட்சிகளுடன் தொடர்பு கொண்டவராக செயல்படுகிறார். இவரது பேரன், பவானி கல்வி, விளையாட்டில் இந்தியாவைப் பிரதிநிதித்துவப்படுத்திய போலோ வீரர் ஆவார். மற்றொரு பேரன், பிரதாப் கல்வி, ஒரு புகழ்பெற்ற துப்பாக்கி சுடும் வீரர் ஆவார். மேலும் இவர் இராசபுத்ர சமாச்சை இணைக்கும் ஒரு சிறந்த தலைமையாகவும் திகழ்ந்தார்.
# எல். ஏ. இரவி சுப்ரமணி



**இலக்யா அனந்தராமையா இரவி சுப்ரமணி** (*Lakya Anantharamaiah Ravi Subramanya*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு மே மாதம் 20 ஆம் தேதியன்று இவர் பிறந்தார். பாரதிய சனதா கட்சியின் உறுப்பினராக கர்நாடக அரசியலில் ஈடுபட்டார். பெங்களூர் மாவட்டத்தில் உள்ள பசவனகுடி தொகுதியில் இருந்து கர்நாடகா சட்டமன்ற உறுப்பினராகத் தேர்ந்தெடுக்கப்பட்டார். மஞ்சுளா என்ற பெண்ணை இரவி சுப்ரமணி மணந்து கொண்டார். 2019 ஆம் ஆண்டு நடைபெற்ற இந்தியப் பொதுத் தேர்தலில், பெங்களூர் தெற்கு மக்களவைத் தொகுதி<nowiki/>யில் போட்டியிடப் பரிந்துரைக்கப்பட்ட பலரில் இவரது பெயரும் ஒன்றாகும். ஆனால் இறுதியில் இவரது மருமகன் தேச்சசுவி சூர்யா இப்போட்டிக்காகத் தேர்ந்தெடுக்கப்பட்டார்.
# சித்தூர் கிருஷ்ணசுவாமி கோயில்


**சித்தூர் கிருஷ்ணசுவாமி கோயில்**, இந்தியாவின் கேரள மாநிலம் கொச்சி நகரில் தெற்கு சித்தூரில் அமைந்துள்ளது. இதன் மூலவர் கிருஷ்ணர் ஆவார். இக்கோயில் கொச்சி தேவஸ்வம் வாரியத்தின் கீழ் உள்ள ஒரு பெரிய கோயிலாகும். பல நூற்றாண்டுகளாக சேரநெல்லூர் ஸ்வரூப கர்த்தா குடும்பத்துடன் நெருங்கிய தொடர்பு கொண்டிருந்த இக்கோயில் பின்னர் கொச்சி அரச குடும்பத்தைச் சேர்ந்த ராமவர்மா மகாராஜாவால் நிர்வகிக்கப்பட்ட்டது. கேரள கோயில் கட்டடக்கலைக்கு இது ஒரு சிறந்த உதாரணமான கோயில் ஆகும்.  

கருவறை சதுர வடிவில்செப்புத் தகடுகளால் வேயப்பட்ட கூரையுடன் உள்ளது. குருவாயூரில் உள்ள சிலையைப் போலவே இங்குள்ள கிருஷ்ணர் சிலை கிழக்கு நோக்கி நான்கு கைகளுடன் பஞ்சஜன்யம் எனப்படும் சங்கு, தாமரை, கதாயுதம் ஆகியவற்றுடன் உள்ளது. உள் கருவறையின் வலது புறத்தில் சிவன், விநாயகப் பெருமான் ஆகியோருக்கான சிறிய சன்னதிகள் உள்ளன. கருவறையின் வெளிப்புறத்தில் அய்யப்பன், நாகம், பிரம்மராட்சஸ், பகவதி ஆகியோரின் சன்னதிகள் அமைந்துள்ளன.அனுமான் சன்னதி வளாகத்தின் மேற்கு நுழைவாயிலுக்கு வெளிப்புறத்தில் அமைந்துள்ளது. அக்னிஹோத்ர தீர்த்தம் என்று அழைக்கப்படும் கோயில் குளம் வளாகத்தின் வடக்கில் உள்ளது. ஒரு பெரிய பாம்பின் தலையில் கிருஷ்ணர் நின்ற நிலையில் உள்ளார். இது புராணக்கதையின் அடிப்படையில் உள்ளது.  

## வரலாறு
இக்கோயிலின் வரலாறு 13ஆம் நூற்றாண்டில் ஆரம்பிக்கிறது. இது உள்ளூர் ஆளும் குடும்பத்தின் தலைவரான சேரநெல்லூர் ஸ்வரூபத்தைச் சேர்ந்த சேரநெல்லூர் கர்த்தாஸ் என்பவரால் கட்டப்பட்டது. இந்தக் குடும்பத்தைச் சேர்ந்த ஆண்கள் *கர்த்தா* என்ற பட்டப்பெயரால் அழைக்கப்பட்டனர். ஏறக்குறைய ஏழு நூற்றாண்டுகளுக்கு முன்பு, குடும்பத்தின் இளம் உறுப்பினரான நாராயணன் கர்த்தா (இன்னொரு கூற்றின்படி இவர் ராமன் கர்த்தா என்றழைக்கப்படுகிறார்.), கிருஷ்ணரின் தீவிர பக்தரானார். குருவாயூருக்குச் சென்று அங்குள்ள புகழ்பெற்ற கோயிலுக்கு அருகில் தங்கியிருந்தார். வாரிசு நிலையில் அவர் குடும்பத்தலைவரான பிறகு இது தலைமைப்பொறுப்பையும் ஆட்சிப்பொறுப்பையும் நிறைவேற்ற வேண்டியிருந்தது. குடும்பம் மற்றும் குடிமக்களுக்கான பொறுப்பு ஆகியவற்றுக்கு இடையே அகப்ப்டட அவர் கிருஷ்ணர் மீதான அவரது பக்தி அன்பு காரணமாக கிருஷ்ணரிடம் பிரார்த்தனை செய்தார். அவர் கனவில் ஒரு தோன்றிய இறைவன் தன்னுடன் வரும்படியும்அவர் குடையை கீழே வைக்கும் இடத்தில் ஒரு கோயிலைக் கட்டும்படியும் கூறினார். அந்த வகையில் தனது வீட்டிற்கு அருகாமையில் இருக்கும் குடையை கீழே வைத்த நிலையில் அவ்விடத்தில் ஒரு கோயிலைக் கட்டினார. இது குருவாயூர் கோயிலின் மாதிரியைப் போல இருந்தது. மூலவரை நிறுவ, குருவாயூர் தலைமை அர்ச்சகர் அழைத்து வரப்பட்டு, சிலை நிறுவப்பட்டது. குடும்பத்தின் அடுத்தடுத்த தலைமுறையினர் கோயிலில் ஈடுபாடு காட்டினர், தொடர்ந்து கோயிலைக் கட்டி மேம்படுத்தினர்.பின்னர், கொச்சி அரச குடும்பம் முக்கியத்துவம் பெற்ற நிலையில் பொறுப்பு அவர்களிடம் சென்றது. ராஜ்யம் இந்திய யூனியனுடன் இணைந்ததும், கோவிலின் நிர்வாகம் கொச்சி தேவசம் போர்டுக்கு மாற்றப்பட்டது.  

## அமைவிடம்
இக்கோயில் கேரள மாநிலம், எர்ணாகுளம் மாவட்டத்தில், கொச்சி நகரின் வடமேற்குப் பகுதியில் 6 கிமீ தொலைவில், தென்னந்தோப்புகளால் சூழப்பட்ட நிலப்பரப்பில் கொச்சியின் வடமேற்குப் பகுதியில் உள்ளது. அருகிலுள்ள ரயில் நிலையம் எர்ணாகுளம் டவுன் ரயில் நிலையம் ஆகும். சாலை வழி என்ற வகையில் சித்தூர் சாலை வழியாக கோயிலைச் சென்றடையலாம். ரயில் மற்றும் சாலையால் இக்கோயில் நன்கு இணைக்கப்பட்டுள்ளது.  

## மேலும் பார்க்கவும்
- கேரளாவின் கோவில்கள்
# ச. ச. பாட்டீல்



**சந்திரகாந்தகௌடா சன்னப்பகௌடா பாட்டீல்** (*Chandrakanthgowda Channappagowda Patil*) இந்தியாவைச் சேர்ந்த ஓர் அரசியல்வதியாவார். பாரதிய சனதா கட்சியில் இவர் உறுப்பினராக இருந்தார். 2021 ஆகத்து 4 முதல் 2023 மே 13 வரை கருநாடகப் பொதுப்பணித் துறை அமைச்சராகப் பணியாற்றினார். கருநாடக மாநிலம் நர்குண்டில் இருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் உறுப்பினரான இவர், டி. வி. சதானந்த கௌடா அமைச்சரவையில் கருநாடக அரசின் மகளிர் மற்றும் குழந்தைகள் நலத்துறை அமைச்சராகப் பணியாற்றினார். 2004 முதல் 2013 வரை நரகுந்தாவில் சட்டமன்ற உறுப்பினராக இருந்த இவர் மீண்டும் 2018 ஆம் ஆண்டு சட்டமன்றத் தேர்தலின் போது மீண்டும் தேர்ந்தெடுக்கப்பட்டார். தற்போது பி. எஸ். எடியூரப்பா அமைச்சரவையில் வர்த்தகம் மற்றும் தொழில்துறை, சுற்றுச்சூழல் மற்றும் வனத்துறை, சுரங்கம் மற்றும் புவியியல் ஆகிய துறை அமைச்சராகப் பணியாற்றுகிறார்.  

கருநாடகக் காணொளிக் காட்சி சர்ச்சையின் போது சிக்கிய இவர் 8 பிப்ரவரி 2012 அன்று அமைச்சர் பதவியை விட்டு விலகினார் என்பது குறிப்பிடத்தக்கதாகும்.
# மரங்குளங்கரா கிருஷ்ணர் கோயில்


**மரங்குளங்கரா கிருஷ்ணர் கோயில்** இந்தியாவின் கேரள மாநிலத்தில்வென்னாலா - ஈரூர் வழித்தடத்தில் அமைந்துள்ள கிருஷ்ணர் கோயிலாகும். இக்கோயில் விஷ்ணுவின் அபிமான கோயிலாகும். பாலாரிவட்டம், திருப்பூணித்துரா, வைட்டிலா ஆகிய இடங்களில் இருந்து சாலை வழியாக இக்கோயிலை எளிதில் அடையலாம். இங்குள்ள மூலவர் பாலகிருஷ்ணர் எனப்படுகின்ற குழந்தை வடிவ கிருஷ்ணர் ஆவார். இந்த மூலவரை உள்ளூரில் "குழந்தைகளுக்க்ன சிறப்பு மருத்துவர்" என்று அழைக்கிறார்கள்.  

## புராணம்
கிருஷ்ணரின் அவதாரத்தின் நோக்கம் கம்சனைக் கொல்வது என்பதாகும். பூதனையை கிருஷ்ணருக்கு கொடிய நஞ்சினை பாலாக ஊட்டிய தருணமே கம்சன் கிருஷ்ணனைக் கொல்வதற்கான நேரமாகும். அந்த நேரத்தில் கிருஷ்ணர் பூதனையின் ஆத்மாவையே உறிஞ்சினார். இவ்வகையில் பூதனை முக்தி பெற்றதாக கூறப்படுகிறது. அப்போது விஷ்ணு, யசோதையின் முன் தோற்றினார். அப்போது அவள் குழந்தையின் உடலில் நஞ்சு ஏறியதாக சந்தேகப்பட்டார். கிணற்றிலிருந்து அமிர்தத்தை எடுத்து ஊற்றினார். இவ்வாறாக இக்கோயில மரங்குளங்கரா என்ற பெயரைப் பெற்றது. அவ்வகையில் இக்கோயலுக்கு 'கொல்ல வந்த பெண்ணைக் கொன்றவன்' என்று பொருள்படும்படி மரம்குளங்கரா என்ற பெயர் வந்தது. இந்த கிணற்றில் இருந்து எடுக்கப்படுகின்ற தண்ணீர் குழந்தைகளைக் குளிப்பாட்ட பயன்படுத்தப்படுகிறது.  

## தெய்வங்கள்
இக்கோயிலின் துணைத் தெய்வங்கள் அய்யப்பன், அந்திமஹாகாலன், அயயாக்ஷி, சிவன், பார்வதி, நாகர்கள் ஆகியவையாகும்.  

## சிறப்பு
தீயப்பறவைகளிடமிருந்து (பக்ஷிபீடா) சிறு குழந்தைகளுக்கு இந்த கிருஷ்ணன் பாதுகாப்பு அளிப்பதாக நம்பப்படுகிறது. "சோறுனு" எனப்படுகின்ற முதல் முறையாக சோறு கொடுக்கும் சடங்கு குழந்தைகளுக்கு இங்கு நிகழ்த்தப்படுகிறது. இக்கோயிலின் முன்பாக கோயிலின் புனித தீர்த்ததத்தால் குழந்தைகள் குளிப்பாட்டப்படுகின்றன. குழந்தைகளை துடைக்காமல், இயற்கையாக உலர விடப்பட்டு, தரிசனத்திற்காக உள்ளே கொண்டு வந்துவிடுகின்றார்கள்.
# அய்யப்பன்முடி



**அய்யப்பன்முடி** என்பது இந்தியாவின் கேரளாவின் எர்ணாகுளம் மாவட்டத்தில் கொத்தமங்கலத்தில் கொத்தமங்கலம் சேலாட்டுக்கும் கல்லாடிற்கும் இடையே உள்ள ஒரு இந்துக் கோயிலாகும். இக்கோயில் இந்துக் கடவுளான அய்யப்பனுக்கு அர்ப்பணிக்கப்பட்டுள்ள கோயிலாகும்.  

## அமைவிடம்
அய்யப்பன் மலையின் உச்சியில் இக்கோயில் அமைந்துள்ளது. இங்கு அனைவரின் கவனத்தையும் கவர்வது மலை உச்சியில் உள்ள பாறை ஆகும்.  

## திறந்திருக்கும் நேரம்
இக்கோயிலின் நடை மலையாள நாட்காட்டியின் ஒவ்வொரு மாதமும் முதல் சனிக்கிழமைகளில் மட்டுமே திறந்திருக்கும்.  

## படத்தொகுப்பு
<>  

</>
# த. மங்கள பிரியதர்சினி

**த. மங்கள பிரியதர்சினி** (D. Mangala Priyadarshini) ஒரு குறிப்பிடத்தக்க இந்திய பெண்ணியவாதி மற்றும் கன்னட விமர்சகர் ஆவார். நவோதயா, சுருஜனா சைத்யா, வீரசிவா மற்றும் சிறீவதா (பெண்ணியம்) ஆகிய இலக்கியங்களில் பரவலாக அறியப்படும் பேச்சாளராகவும் உள்ளார். 2012 ஆம் ஆண்டு வரை, இவர் வித்யா வர்தக சங்க பட்டப்படிப்பு கல்லூரியின் முதல்வராகப் பணியாற்றினார். சேசாத்ரிபுரம் கல்லூரியில் பேராசிரியராக இருந்தார். சுமார் 20 புத்தகங்கள் மற்றும் பல கட்டுரைகளை வெளியிட்டார். "சிறந்த பெண் விமர்சகர்" விருதினையும் பெற்றுள்ளார். இவர் தொலைக்காட்சி விவாதங்கள் மற்றும் வானொலி பேச்சு நிகழ்ச்சிகளில் தோன்றுகிறார்.  

சல்லக்கரேயில் முலுகாநாடு பிராமண குடும்பத்தில் பி.வி. தக்சிணா மூர்த்தி என்பாருக்கு மகளாகப் பிறந்தார். பெங்களூரில் வளர்ந்த இவர், சிறு வயதிலிருந்தே இலக்கிய படைப்புகளின் மீது ஆர்வம் கொண்டிருந்தார். 22 வயதில், விஞ்ஞானி எஸ்ஏ பண்டிட்டை மணந்தார். இவருக்கு மிருதுளா பண்டிட் என்ற ஒரு மகள் உள்ளார்.  

## குறிப்பிடத்தகுந்த படைப்புகள்
- ஆய்வறிக்கை: *நவோதயா காவியதல்லி அனுபவதா அம்சகலு*
- *சிறீவதா மாட்டு மஹிலா அத்யாயனா*
- *பெலகெரே பர்வதம்மா*
- *பிரசீனா காவ்யா தாரே - 1*
- *மொழிகே மகாதேவம்மா*
- *ஆதுனிகா கன்னட காவ்யதா ஸ்வரூப* பேந்திரே - ஞானபீட பிரசஸ்தி விஜேதரு*
# சேரநெல்லூர் வனதுர்க்கை காவு

**சேரநெல்லூர் வனதுர்க்கை காவு** இந்தியாவில் கேரள மாநிலததில் எர்ணாகுளம் மாவட்டத்தில் சேரநெல்லூர் பகவதி கோயிலுக்கு அருகில் அமைந்துள்ள மாத்திரிப்பிள்ளை குடும்பத்தின் நிர்வாகத்தில் உள்ள ஒரு இந்து கோயிலாகும்.  
400 ஆண்டுகளுக்கு மேல் பழமையானதாகும். நாகர் கோயிலான 'சர்ப்ப காவு'வுடன் இது தொடர்புடையதாகும். இக்கோயிலில் பத்ரகாளி சன்னதியும் உள்ளது.  

## பூசைகள்
மலையாள நாட்காட்டியின்படி ஒவ்வொரு மாதமும் முதல் நாள், முதல் வெள்ளி, கடைசி செவ்வாய் மற்றும் ' ரேவதி ' நட்சத்திர நாள் ஆகிய நாள்களில் சேரநெல்லூர் வனதுர்க்கை காவுவில் பூசை<nowiki/>கள் நடத்தப்பெறுகின்றன.
# நெமாசுபிசு அசாமென்சிசு


**அசாமிய மரப்பல்லி** (*Assam day gecko*)(*நெமாசுபிசு அசாமென்சிசு-Cnemaspis assamensis*) என்பது நெமாசுபிசு பேரினத்தினைச் சார்ந்த மரப்பல்லி ஆகும். இது இந்தியாவின் அசாமில் காணப்படும் அகணிய உயிரி ஆகும். இது சிறிய அளவிலான நெமாசுபிசு மரப்பல்லி ஆகும். இதனுடைய உடல் நீளம் அதிகபட்சமாக 33.2 மி.மீ. வரை இருக்கும்.
# எரவிகுளங்கரா பகவதி கோயில்

**எரவிகுளங்கரா பகவதி கோயில்** இந்தியாவின் கேரளாவின் எர்ணாகுளம் மாவட்டத்தில் உள்ள ஒரு பழமையான இந்துக் கோயிலாகும். இக்கோயில் சிவன் மற்றும் அய்யப்பனுக்கு அமைக்கப்பட்ட கோயிலாகும்.  

## அமைவிடம்
காலடிக்கும் ஆலுவாவுக்கும் இடையில் அகபரம்பு கிராமத்தில் அமைந்துள்ளது. நெடும்பாசேரி சர்வதேச விமான நிலையத்திலிருந்து கிட்டத்தட்ட ஒரு கிலோமீட்டர் தொலைவிலும், தேசிய நெடுஞ்சாலை 47 இல் உள்ள காரியத் சந்திப்பிலிருந்து 500 மீட்டர் தொலைவிலும் இக்கோயில் அமைந்துள்ளது.  

## தோற்றம்
இக்கோயில் சுமார் 1600 ஆண்டுகள் பழமையானது எனவும், அடர்ந்த காடுகளுக்கு இடையில் எனவும், தேவியின் பிரசன்னம் இங்கு காணப்பட்டது எனவும் அஸ்டமாங்கல்ய பிரசன்னம் கூறுகிறது. வில்வமங்கலம் சுவாமிக்கு இத்தலத்தில் தேவியின் தரிசனம் கிடைத்ததாகக் கூறப்படுகிறது. ஆதலால் கோயில் உள்ள குன்றானது திருவிழும்குன்னு என்றும் அழைக்கப்படுகிறது.  

பின்னர் சிவன், சாஸ்தா (அய்யப்பன்) ஆகியோர் அங்கு காணப்பட்டனர். பக்தர்கள் அவர்களையும் வணங்கத் தொடங்கினர். 2007ஆம் ஆண்டு தாம்பூல பிரசன்னம் நடத்தப்பட்டது. கோயிலில் பிரம்மராட்டசசர்கள். நாக சர்ப்பம் ஆகியவற்றை அமைக்க அவசியம் எழவே, தாந்திரிய சடங்கு அக்டோபர் 2008 இல் மேற்கொள்ளப்பட்டு அவை அமைக்கப்பட்டன.
# இரிங்கோல் காவு


**இரிங்கோல் காவு** இந்தியாவில் கேரள மாநிலத்தில் எர்ணாகுளம் மாவட்டம் குன்னத்துநாடு வட்டத்தில் பெரும்பாவூரில் இருந்து 2.5 தொலைவில் அமைந்துள்ள துர்க்கை கோயிலாகும். இது ஒரு வனக் கோயிலாகும். விஷ்ணுவின் ஆறாவது அவதாரமான பரசுராமரால் பிரதிஷ்டை செய்யப்பட்டதாக நம்பப்படுகின்ற, கேரளாவில் உள்ள 108 துர்க்கை கோயில்களில் இதுவும் ஒன்றாகக் கருதப்படுகிறது.  

## அமைவிடம்
இக்கோயில் கொச்சியிலிருந்து 35 கிலோமீட்டர் தொலைவிலும், பெரும்பாவூரில் இருந்து 8 கிலோமீட்டர் தொலைவிலும், கொத்தமங்கலத்திலிருந்து 20 கிலோமீட்டர் தொலைவிலும் உள்ள பட்டல்' என்ற கிராமத்தில் அமைந்துள்ளது  

## புராணம்
தேவகி வசுதேவர் ஆகியோரின் எட்டாவது மகனானன் கிருஷ்ணன் விரைவில் பிறக்கவிருக்கிறான் என்பதை அறிந்த கம்சன் அவர்களின் அனைத்து மகன்களையும் கொல்ல முடிவெடுத்தான். வசுதேவர் எட்டாவது குழந்தையை எப்படியாவது ஆபத்திலிருந்து காப்பாற்ற திட்டமிட்டார். குழந்தை கிருஷ்ணனை அவர்கள், அவன் பிறந்த உடனேயே பிருந்தாவனத்திற்கு இடம் மாற்றம் செய்து அழைத்துச்சென்றனர். அதற்கு முன்பாக யோகநித்ரா அல்லது மாயையின் அவதாரமான பெண் குழந்தையை அந்தத் தொட்டிலில் இட்டனர். அக்குழந்தை எட்டாவது மகன் அல்ல என்று தெரிந்தும் கம்சம் அவர்களைக் கொல்ல முடிவெடுத்தான். அவன் குழந்தையை வேகமாக தலைக்கு மேல் தூக்கியபோது அக்குழந்தை அதிகமான சக்தியைப்பெற்று, அந்தரத்தல் **இர்ரினோல்** நிலையில் இருந்தது. பின்னர் இப்பகுதி ***இரிங்கோல்*** எனப் பெயர் மாற்றம் பெற்றது. மரங்கள், தாவரங்களின் வடிவங்களில் உள்ள சக்தியை இறைவனும் இறைவியரும் சூழ்ந்ததாக நம்பப்படுகிறது.  

## நிர்வாகம்
இரிங்கோல் காவு 28 குடும்பங்களுக்கு சொந்தமானதாகும். அவர்களால் அது நிர்வகிக்கப்பட்டது. இருந்தபோதிலும் 28 குடும்பங்களில் இருந்து 25 குடும்பங்கள் வெளியேறி, இரிங்கோலின் மூன்று குடும்பங்கள் (நாகஞ்சேரி, பட்டச்சேரி மற்றும் ஓரோழியம்) மட்டுமே காவு மற்றும் சுற்றியுள்ள காடுகளை திருவிதாங்கூர் தேவஸ்வம் போர்டு கையகப்படுத்தும் வரை அவ்விடத்தில் உரிமையாளர்களாக இருந்தனர்.  

## படத்தொகுப்பு
### இரிங்கோல் காவு

### நாகஞ்சேரி மனை
# மாகாளியம் ராமசுவாமி கோயில்

**மாகாளியம் ராமசுவாமி கோயில்** கேரள மாநிலம் எர்ணாகுளம் மாவட்டத்தில் கொச்சியில் உள்ள ராமரின் புகழ்பெற்ற கோயிலாகும். இது ஒரு இந்துக் கோயிலாகும். இக்கோயில் சீபோர்ட்-விமான நிலைய சாலையில் இரும்பனத்தில் அமைந்துள்ளது.  

## வரலாறு
இக்கோயில் சேர வம்சத்தால் கட்டப்பட்டதாக கூறப்படுகிறது. பல ஆண்டுகளுக்கு முன்பு, கோயிலில் ஒரு பெரிய தீ விபத்து நிகழ்ந்ததாகவும் அதில்கிட்டத்தட்ட அனைத்து கோபுரங்களும் பல கட்டுமானங்களும் அதிகமாக சேதமடைந்ததாகக் கூறப்படுகிறது. நாளடைவில் பக்தர்களால் இந்த புதிய கோயில் கட்டப்பட்டது. தற்போது இது கொச்சி தேவசம் போர்டுக்கு சொந்தமானது. சமீபத்தில் மறுபடியும் கோயில் புதுப்பிக்கப்பட்டது. கூரையில் செப்புத்தகடுகள் வேயப்பட்டன.  

இக்கோயிலில் விநாயகர், ஐயப்பன் உள்ளிட்ட துணைத்தெய்வங்கள் உள்ளன. இங்கு அனுமன் சிலை இல்லாமல் வழிபடப்படுகிறார்.  

## புராணம்
ராமர் மிகவும் சக்திவாய்ந்த வடிவில் இங்கு கருதப்படுகிறார். மூலவரானவர் விஷ்ணு, சிவனின் ஒருங்கிணைந்த சக்தியாகக் கருதப்படுகிறார். இது கேரளாவின் முக்கியமான வைணவ கோயில்களில் இக்கோயிலும் ஒன்றாகும்.
# அகோகோதே-35



இந்த விண்மீனில் கரும்புள்ளிச் செயல்பாடு எதுவும் கண்டுபிடிக்க்கவில்லை. 2015 ஆம் ஆண்டில் எடுத்த படிமக் கணக்கெடுப்பில் கண்டறியக்கூடிய விண்மீன் கூட்டாளி எதுவும் இல்லை. இருப்பினும் 2016 ஆம் ஆண்டில் ஒரு கதிர்நிரல்பதிவிக் கணக்கெடுப்பு 3800±1100 K வெப்பநிலை உள்ள ஐயத்திற்கிடமான செங்குறுமீனை இனங்காட்டியது.  

## கோள் அமைப்பு
2011 பி. ஆண்டில் வெப்பமான வியாழன் கோள் பி கண்டுபிடிக்கப்பட்டது. இதன் சமனிலை வெப்பநிலை 1450 ±20 K ஆகும்.
# அகோகோதே-36



**அகோகோதே-36 (WASP - 36)** என்பது கடற்பாம்பு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.  

## விண்மீன் பான்மைகள்
அகோகோதே - 36 என்பது சூரியனைப். போன்ற கதிர்நிரல் வகுப்பு G2 வகையின் மஞ்சள் முதன்மை வரிசை விண்மீனாகும். இது 14.03 தோற்றப் பொலிவுப் பருமையுள்ள உறுதிப்படுத்தப்படாத விண்மீன் துணையணைக் கொண்டுள்ளது.  

## கோள் அமைப்பு
2010 ஆம் ஆண்டில், அகல் கோணக் கோளதேட்டத் திட்டக் கணக்கெடுப்பில் சூடான வியாழன் வகை கோளான அகோகோதே-36பி கோல்கடப்பு முறையைப் பயன்படுத்தி கண்டறியப்பட்டது. அதன் வெப்பநிலை 1705 கெ. ஆக அளவிடப்பட்டது. 2016 ஆம் ஆண்டில் எடுக்கப்பட்ட கோள்கடப்பு கதிர்நிரல் ஒழுங்கற்றதாக மாறியது: கோள் நீல நிற ஒளிவட்டத்தால் சூழப்பட்டதாகத் தோன்றுகிறது, இது வளிமண்டலமாக இருக்க முடியாத அளவுக்கு அகலமானதும் அளவீட்டுப் பிழையைக் குறிப்பதுமாக இருக்கலாம்.  

2020 ஆம். ஆண்டில் அளவிடப்பட்ட கோளின். பகல்நேர வெப்பநிலை 1440  

கெ. ஆகும்.
# மல்லா விஜய பிரசாத்


**மல்லா விஜய பிரசாத்** (*Malla Vijaya Prasad*) ஓர் இந்திய அரசியல்வாதியும், கல்வியாளரும், திரைப்பட தயாரிப்பாளரும், ஆந்திரப் பிரதேச சட்டப் பேரவையின் முன்னாள் உறுப்பினரும், தொழிலதிபரும் ஆவார். இவர், ஆந்திரப் பிரதேச கல்வி நலன் மற்றும் உள்கட்டமைப்பு மேம்பாட்டுக் கழகத்தின் தலைவராகப் பணியாற்றுகிறார்.  

மல்லா விஜய பிரசாத், ஆந்திர மாநிலம் விசாகப்பட்டினத்தில் 1966 இல் பிறந்தார். ஒடிசாவில் உள்ள பெர்காம்பூர் பல்கலைக்கழகத்தில் 1998இல் தனது இளங்கலைப் பட்டம் பெற்றார்.  

## அரசியல் வாழ்க்கை

இந்திய தேசிய காங்கிரசு கட்சியின் சார்பில் மேற்கு விசாகப்பட்டினம் சட்டமன்றத் தொகுதியில் போட்டியிட்டு பி. ஜி. வி. ஆர். நாயுடுவைத் தோற்கடித்தார். 2014 இல் ஒய். எஸ். ஆர். காங்கிரஸ் கட்சியில் சேர்ந்தார் பின்னர் 2019 ஆம் ஆண்டு அதே தொகுதியில் போட்டியிட்டு தோல்வியடைந்தார். ஜூலை 17, 2021 அன்று, நலன் மற்றும் உள்கட்டமைப்பு மேம்பாட்டு வாரியத் தலைவராக நியமிக்கப்பட்டார்.  
## பிற தொழில்கள்
பிரசாத் போக்குவரத்துத் தொழிலில் பணிபுரிந்து தொடங்கினார். பின்னர் அசையாச் சொத்து வணிகத்தில் ஈடுபட்டார். பின்னர் பொறியியல் கல்லூரியையும், பட்டயக் கல்லூரியையும் தொடங்கினார்.  

தெலுங்கில் திரைப் படங்களைத் தயாரித்தார். விஜயபிரசாத் நல அறக்கட்டளையை நிறுவினார். ஏழைகளுக்கான கல்வி, சுகாதார முகாம்கள் உள்ளிட்ட சமூகப் பணிகளை மேற்கொண்டார்.
# பி. கே. பார்த்தசாரதி


**பி. கே. பார்த்தசாரதி** (*B. K. Parthasarathi*) ஆந்திர பிரதேச அரசியல்வாதி ஆவார். தெலுங்கு தேசம் கட்சியின் தலைவரான இவர், பேனுகொண்டா தொகுதியிலிருந்து இரண்டு முறை சட்டமன்ற உறுப்பினராக வெற்றி பெற்றுள்ளார்.  

## அரசியல்
1996 ஆம் ஆண்டு அனந்தபூர் மாவட்டத்தின் மாவட்ட ஊராட்சித் தலைவராக இருந்து அரசியலில் நுழைந்தார். 1999 இல், தெலுங்கு தேசம் கட்சி சார்பில் இந்துப்பூர் தொகுதியின் மாநிலங்களவை உறுப்பினராக போட்டியிட்டு தேர்தலில் 134,636 பெரும்பான்மையுடன் வெற்றி பெற்றார், இந்திய தேசிய காங்கிரசு கட்சியின் ச. கங்காதரைத் தோற்கடித்தார்.  

2004 மக்களவைத் தேர்தலில், இந்திய தேசிய காங்கிரசு கட்சி வேட்பாளர் ஜி. நிசாமுதீனிடம் 1,840 வாக்குகள் வித்தியாசத்தில் தோற்ற்றார்.  

2009 தேர்தலில், இவர் பேனுகொண்டா தொகுதியில் சட்டமன்ற வேட்பாளாராகப் வேட்பாளராகப் போட்டியிட்டு, காங்கிரசு கட்சியின் கே. டி. சிறீதரை 14,385 வாக்குகள் வித்தியாசத்தில் வெற்றி பெற்றார்.  

2014 தேர்தலில், ஒய். எஸ். ஆர். காங்கிரஸ் கட்சியின் மலகுண்டலா சங்கரநாராயணாவை தோற்கடித்து மீண்டும் வெற்றி பெற்றார். 2019 இல், மலகுண்டலா சங்கரநாராயணா இவரை ஒரு பெரிய வாக்கு வித்தியாசத்தில் தோற்கடித்தார்.  

இவர் ஏப்ரல் 2018 இல் திருமலை திருப்பதி தேவஸ்தான குழு உறுப்பினரானார் 2009ல் தெலுங்கு தேசம் கட்சியின் மாவட்டத் தலைவரானார்.
# அகோகோதே-37



**அகோகோதே-37 (WASP - 37)** என்பது கன்னி விண்மீன்குழாமில் உள்ள ஒரு மஞ்சள் நிற முதன்மை வரிசை விண்மீனாகும்.  

## விண்மீன் பான்மைகள்
அகோகோதே - 37 சூரியனின் உலோகத்தில் வெறும் 40% மட்டுமே கொண்ட குறைந்த உலோகத்தன்மை கொண்டது. இது சூரியனை விட பழையதாக இருக்கலாம். அகோகோதே- 37 இல் குறிப்பிடத்தக்க தீப்பிழம்பு உமிழ்வுச் செயல்பாடு ஏதும் இல்லை.  

## கோள் அமைப்பு
சூடான வியாழன் வகைக் கோளான அகோகோதே - 37 பி 2010 ஆம் ஆண்டில் அகோகோதே - 36 விண்மீனைச் சுற்றிவருவதாகக் கண்டுபிடிக்கப்பட்டது.}}
# டேவிட் ராஜு பாலபர்த்தி


**டேவிட் ராஜு பாலபர்த்தி** (*David Raju Palaparthi*, 7 மே 1958 – 25 ஆகத்து 2024) ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட சட்டமன்ற உறுப்பினர் ஆவார். இவர் எர்ரகொண்டபாலம் சட்டமன்றத் தொகுதியின் பிரதிநிதியாக இருந்தார். முன்னதாக, சந்தனூதலபாடு சட்டமன்றத் தொகுதி உறுப்பினராகத் தேர்ந்தெடுக்கப்பட்டார்.  

## சொந்த வாழ்க்கை
இவர் பிரகாசம் மாவட்டத்தின் நாகுலுப்பலபாடு மண்டலத்தின் மட்டிகுண்டா கிராமத்தில் பிறந்தார். ஆந்திரப் பல்கலைக் கழகத்தில் முதுகலை மற்றும் இளங்கலை சட்டப் பட்டம் பெற்றார்.  

## அரசியல் வாழ்க்கை
இவரது அரசியல் வாழ்க்கை 1987 ஆம் ஆண்டு தெலுங்கு தேசம் கட்சியில் உறுப்பினராகத் தொடங்கியது. பின்னர், மாவட்ட ஊராட்சியின் உறுப்பினரானார். பிறகு, அதன் தலைவராக தேர்ந்தெடுக்கப்பட்டார். 1999 இல், முதல் முறையாக; தெலுங்கு தேசம் கட்சியில் இருந்து சந்தனூதலபாடு தொகுதியில் இருந்து ஆந்திர பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார். பின்னர், 2010ல் ஒய். எஸ். ஆர். காங்கிரஸ் கட்சியில் சேர்ந்தார். 2014 ஆம் ஆண்டில்,எர்ரகொண்டபாலம் தொகுதியிலிருந்து ஆந்திரப் பிரதேச சட்டப் பேர்வை உறுப்பினராகத் தேர்ந்தெடுக்கப்பட்டார். ஆனால், 2016ல் தெலுங்கு தேசம் கட்சிக்கு மாறினார்
# கிரி மரப்பல்லி



**கிரி மரப்பல்லி** *(Giri's day gecko)(நெமாசுபிசு) என்பது* 2014-ல் விவரிக்கப்பட்ட *நெமாசுபிசு பேரி*னத்தைச் சேர்ந்த ஒரு மரப்பல்லி சிற்றினம் ஆகும். இந்தியாவின் மகாராட்டிராவில் உள்ள சாத்தாரா மாவட்டத்தில் உள்ள காசு பீடபூமியின் காடுகளில் காணப்படும் இந்த சிற்றினம், பெங்களூரின் தேசிய உயிரியல் அறிவியல் மையம் மற்றும் சுற்றுச்சூழல் அறிவியல் மையம் ஆகியவற்றின் ஆராய்ச்சியாளர்களால் கண்டுபிடிக்கப்பட்டது. மரப்பல்லி தன் வாழிட எல்லைக்குள் உள்ள நீர்நிலைகளுக்கு அருகில் பாறைகள் மற்றும் மரங்களின் அடியில் வாழ்கிறது.  

## சொற்பிறப்பியல்
இது பம்பாய் இயற்கை வரலாற்று சங்கத்தின் ஆய்வாளர் வரத் கிரியின் பெயரால் அழைக்கப்படுகிறது.  

## விளக்கம்
பல்லியின் மஞ்சள் நிற உடலில் மஞ்சள் புள்ளிகள் காணப்படுகின்றன. மேலும் அதன் உடலில் கருமையான அடையாளங்களும் கழுத்தில் ஒரு கரும் புள்ளியும் உள்ளது. இது பொதுவாக இரண்டு அங்குலத்தை விட சிறியது.
# சத்தீசுகர் சட்டப் பேரவை



**சத்தீசுகர் சட்டப் பேரவை** (*Chhattisgarh Legislative Assembly*) இந்தியாவின் சத்தீசுகர் மாநிலத்தின் ஓரவை முறைமை கொண்டது. இதன் தலைமையகம் ராய்ப்பூரில் அமைந்துள்ளது. சத்தீசுகர் சட்டப் பேரவை 90 சட்டப் பேரவை உறுப்பினர்களைக் கொண்டது. இதன் உறுப்பினர்கள் சட்டப் பேரவைத் தொகுதி வாக்காளர்களால் நேரடியா தேர்தல் மூலம் தேர்தெடுக்கப்படுகிறார்கள்.சட்டப் பேரவை உறுப்பினர்களின் பதவிக்காலம் 5 ஆண்டுகள் ஆகும். இதன் தற்போதைய முதலமைச்சர் **பூபேஷ் பாகல்**.ஆவர். 2023 சத்தீசுகர் சட்டப் பேரவைத் தேர்தல் இரண்டு கட்டங்களாக 7 மற்றும் 17 நவம்பர் 2023 நாட்களில் நடைபெறுகிறது. 3 டிசம்பர் 2023 அன்று நடைபெற்ற வாக்கு எண்ணிக்கையில் பாரதிய ஜனதா கட்சி 54 தொகுதிகளில் வெற்றி பெற்று 13 டிசம்பர் 2023 அன்று விஷ்ணு தேவ் சாய் தலைமையில் ஆட்சி அமைத்தது.  

## வரலாறு
மத்தியப் பிரதேசம் மாநிலத்தின் கிழக்கில் உள்ள பகுதிகளைப் பிரித்து 25 ஆகஸ்டு 2000 அன்று சத்தீசுகர் மாநிலம் நிறுவப்பட்டது. 1 நவம்பர் 2000 அன்று சத்தீசுகர் சட்டப் பேரவையின் முதல் கூட்டம் நடைபெற்றது..  

## சட்டப் பேரவைத் தலைவர்கள்
| அரசியலமைப்பு பதவிகள் |  |  |
| --- | --- | --- |
| ஆளுநர் | **பிசுவபூசண் அரிச்சந்தன்** | 23 பிப்ரவரி 2023 |
| சபாநாயகர் | ரமன் சிங் | 13 டிசம்பர் 2023 |
| துணை சபாநாயகர் | பிரிட்ஜ்மோகன் அக்ராவால் | 13 டிசம்பர் 2023 |
| முதலமைச்சர் | விஷ்ணு தேவ் சாய் | 13 டிசம்பர் 2023 |
| துணை முதலமைச்சர்கள் | அருண் சாவ் & விஜய் சர்மா | 13 டிசம்பர் 2023 |
| சட்டப் பேரவை எதிர்கட்சி தலைவர் | டிசம்பர் 2023 |  |

## இதனையும் காண்க
- சத்தீசுகர் அரசு
- சத்தீசுகர் முதலமைச்சர்களின் பட்டியல்
- சத்தீசுகர் ஆளுநர்களின் பட்டியல்
- 2023 சத்தீசுகர் சட்டப் பேரவைத் தேர்தல்
# கொங்கணி நாள் மரப்பல்லி



**கொங்கணி நாள் மரப்பல்லி** (*Goan day gecko*)(*நெமாசுபிசு கோயென்சிசு*) என்பது மரப்பல்லி குடும்பத்தில் உள்ள பல்லி சிற்றினமாகும். இந்த சிற்றினம் தென்மேற்கு இந்தியாவை பூர்வீகமாகக் கொண்டது.  

## புவியியல் வரம்பு
*நெமாசுபிசு கோயென்சிசு* இந்திய மாநிலங்களான கோவா மற்றும் கர்நாடகாவில் காணப்படுகிறது.  

## இனப்பெருக்கம்
*நெ. கோயென்சிசு* முட்டையிட்டு இனப்பெருக்கம் செய்யக்கூடியது.
# எம். வைத்தியநாதன்



**எம். வைத்தியநாதன்** (*M. Vaithianathan*) இந்தியாவைச் சேர்ந்த ஓர் அரசியல்வாதியாவார். இலாசுபேட்டை தொகுதியில் இருந்து தேர்ந்தெடுக்கப்பட்டு புதுச்சேரி சட்டமன்றத்தின் தற்போதைய உறுப்பினராக உள்ளார். முன்னதாக 2011 ஆம் ஆண்டு நடைபெற்ற புதுச்சேரி சட்டமன்றத் தேர்தலில் அகில இந்திய என்ஆர் காங்கிரசு கட்சி சார்பில் போட்டியிட்டு 10189 வாக்குகள் பெற்று 5432 வாக்குகள் வித்தியாசத்தில் காங்கிரசு கட்சியின் வி.பி.சிவக்கொழுந்துவை தோற்கடித்து வெற்றி பெற்றார். 2016 ஆம் ஆண்டில் நடைபெற்ற சட்டமன்றத் தேர்தலின் போது, இவருக்கு அகில இந்திய தேசிய காங்கிரசு கட்சியிலிருந்து வாய்ப்பு மறுக்கப்பட்டது. பின்னர் இவர் சுயேச்சையாக போட்டியிட்டார். ஆனால் வி.பி.சிவக்கொழுந்துவிடம் தோல்வியடைந்து வாக்கு எண்ணிக்கையில் தொகுதியில் இரண்டாவது இடத்தைப் பிடித்தார். 2021 புதுச்சேரி சட்டமன்றத் தேர்தலுக்கு முன்பு வைத்தியநாதன் காங்கிரசு கட்சியில் இணைந்து மீண்டும் இலாசுபேட் டை தொகுதியில் போட்டியிட்டார், இந்த முறை புதுச்சேரி மாநில பாரதிய சனதா கட்சித் தலைவர் வி.சாமிநாதனை 5701 வாக்குகள் வித்தியாசத்தில் தோற்கடித்தார்.
# அடிமுலப்பு சுரேஷ்



**அடிமுலப்பு சுரேஷ்** (*Audimulapu Suresh*) (பிறப்பு: ஏப்ரல் 27, 1964) ஓர் முன்னாள் அரசு ஊழியரும், அரசியல்வாதியும் பதினான்காவது ஆந்திரப் பிரதேச சட்டப் பேரவை உறுப்பினரும் ஆவார். இவர், ஒய். எஸ். ஆர். காங்கிரஸ் கட்சி சார்பில் ஆந்திர பிரதேசத்தில் உள்ள எர்ரகொண்டபாலம் சட்டமன்றத் தொகுதி உறுப்பினராவார். தற்போது, ஆந்திரப் பிரதேச முதலமைச்சர் ஜெகன் மோகன் ரெட்டியின் தலைமையில் ஆந்திரப் பிரதேச அரசின் கல்வி அமைச்சராக உள்ளார்.  

## ஆரம்ப கால வாழ்க்கை
பிரகாசம் மாவட்டத்தின் மர்க்கபூரில் ஜார்ஜ் குழும நிறுவனங்களின் நிறுவனர் அடிமுலப்பு சாமுவேல் ஜார்ஜுக்கு பிறந்தார். இவரது தந்தை பதினோராவது மக்களவை பொதுத் தேர்தலில் ஓங்கோல் தொகுதியில் போட்டியிட்டார். சுரேஷ் 1984 இல் தேசிய தொழில்நுட்பக் கழகதில் குடிசார் பொறியியலில் இளங்கலைப் பட்டம் பெற்றார், பின்னர் கணினி அறிவியல் பொறியியலில் முனைவர் பட்டம் பெற்றார். இவர் டி. எச். விஜயலட்சுமி என்பவரை மணந்தார். முன்னதாக, சுரேஷ் இந்திய ரயில்வேயில் துணை நிதி அதிகாரி மற்றும் தலைமை கணக்கு அதிகாரியாக பணியாற்றினார்.  

## அரசியல் வாழ்க்கை
2009 ஆம் ஆண்டு இந்திய இரயில்வேயில் இருந்து அரசு ஊழியர் பதவியை ராஜினாமா செய்துவிட்டு தனது அரசியல் வாழ்க்கையைத் தொடங்கினார். 2009 மற்றும் 2019 பொதுத் தேர்தர்களில் எர்ரகொண்டபாலம் சட்டமன்றத் தொகுதி உறுப்பினராகத் தேர்ந்தெடுக்கப்பட்டார். பின்னர், 2014 இல் சந்தனூதலபாடு சட்டமன்றத் தொகுதியின் சட்டப் பேரவை உறுப்பினராகத் தேர்ந்தெடுக்கப்பட்டார்.  
| 2009 | எர்ரகொண்டபாலம் சட்டமன்றத் தொகுதி | இந்திய தேசிய காங்கிரசு | வெற்றி |  |
| --- | --- | --- | --- | --- |
| 2014 | சந்தனூதலபாடு சட்டமன்றத் தொகுதி | ஒய். எஸ். ஆர். காங்கிரஸ் கட்சி | வெற்றி |  |
| 2019 | எர்ரகொண்டபாலம் சட்டமன்றத் தொகுதி | ஒய். எஸ். ஆர். காங்கிரஸ் கட்சி | வெற்றி | } |
# வி. என். புருசோத்தமன்



**வான்மேரி நடேயி புருஷோத்தமன்** (*Vanmeri Nadeyi Purushothaman*) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு ஏப்ரல் மாதம் 9 ஆம் தேதியன்று இவர் பிரெஞ்சு இந்தியா<nowiki/>வின் பாண்டிச்சேரி மாநிலத்தின் மாகேவிலுள்ள பள்ளூரில் பிறந்தார். இந்திய காங்கிரசு கட்சியின் தலைவராக இருந்தார். முப்பத்தைந்து ஆண்டுகளாக மாகேவிலிருந்து இருந்து பலமுறை சட்டமன்ற உறுப்பினராகத் தேர்ந்தெடுக்கப்பட்டார். 1964 மற்றும் 1968 ஆம் ஆண்டுக்கிடையில் பாண்டிச்சேரி சட்டமன்றத்தில் துணை சபாநாயகராகவும் பதவி வகித்துள்ளார் மாகேவில் பிரெஞ்சுக்காரர்களின் ஆட்சியின் போது அவர்களுக்கு எதிராகப் போராடியதால் இவருக்கு சுதந்திரப் போராட்ட வீரர் என்ற தகுதி வழங்கப்பட்டுள்ளது. இவர் பிரெஞ்சு மொழியை ல் நன்கு அறிந்தவர் எனப் புகழ் பெற்றார்.  

மாகே நகராட்சியின் கடைசி நகரத் தந்தை என்றும் முதல் தலைவர் தலைவர் என்றும் இவர் சிறப்பு பெற்றார். கே.வி.சினதாசு, என்.கே.மித்ரன் மற்றும் சிறீ வல்சன் ஆகிய மகன்களும், மேலும் இரண்டு மகள்களும் உள்ளனர்.
# மீரா விஜயன்


**மீரா விஜயன்** (Meera Vijayann) பாலின அடிப்படையிலான வன்முறை மற்றும் சமூக தொழில்முனைவு பற்றிய செய்தியாளர் ஆவார். இவர் ஆர்லிங்டன், வர்ஜீனியாவில் உள்ள அசோகாவில் தகவல் தொடர்பு மேலாளர் மற்றும் இணை ஒருங்கிணைப்பாளராக உள்ளார். மோதல் சமயங்களில் சமூக வன்முறையை முடிவுக்குக் கொண்டுவர இந்தியாவின் இளைஞர் தூதராக உள்ளார்.  

## தொழில் வாழ்க்கை
பாலியல் வன்கொடுமை பிரச்சனைகள் குறித்து இளைஞர்களுக்கு அதிகாரம் அளிக்கவும், விழிப்புணர்வை ஏற்படுத்தவும், கல்வி கற்பிக்கவும் நவீன ஊடகங்களை ஆக்கப்பூர்வமான வழிகளில் மீரா பயன்படுத்தினார். *ஃபோர்ப்ஸ்*, *தி கார்டியன்*, *தி டெக்கான் ஹெரால்ட்*, *தி ஹஃபிங்டன் போஸ்ட்*, *சிஎன்என்*, *ஐபிஎன் லைவ்*, *ஓபன் டெமாக்ரசி* மற்றும் *தி நியூ இந்தியன் எக்ஸ்பிரசு* உள்ளிட்ட ஊடகங்களில் இவரது கட்டுரைகள் மற்றும் வலைப்பதிவு இடுகைகள் வெளிவந்துள்ளன. அமில வீச்சுக்கு ஆளானவர்கள் மீதான சமூகத்தின் அணுகுமுறை பற்றி இவர்*"ஐ டோன்ட் வாண்ட் டு பி ஜஸ்ட் எ சர்வைவர்: மூவிங் ஆன் ஃப்ரம் ஆன் ஆசிட் அட்டாக்"* எனும் நூலினை எழுதியுள்ளார்*.* "  

## அங்கீகாரம்
2013 ஆம் ஆண்டில், தில்லி கூட்டுப் பலாத்காரத்தைத் தொடர்ந்து நடந்த போராட்டத்தைப் புகாரளித்ததற்காக *சிஎன்என்-ஐபிஎன் சிட்டிசன் ஜர்னலிசம்* எனும் விருதை வென்றார். இலண்டனில் உள்ள TEDx ஹவுஸ் ஆஃப் பார்லிமென்ட் மற்றும் வேல்ஸ் நேஷனல் அசெம்பிளி ஆகியவற்றில் 'பாலியல் வன்முறைக்கு எதிரான குரலைக் கண்டறிதல்' என்ற தலைப்பில் ஒரு உரையை வழங்கினார். இவர் இந்தியாவுக்கான இளைஞர் தூதுவர் ஆவார் .  

2021 இல், *மீடியம் ரைட்டர்சு சேலஞ்சு* எனும் போட்டியின் நான்கு வெற்றியாளர்களில் ஒருவராக ($10 000 பரிசு) இருந்தார்.  

## மேலும் பார்க்கவும்

- வித்யுத் கோரே, குடும்ப வன்முறையை வெளிப்படுத்தும் இந்திய பதிவர்
# நீல் கமல் பூரி

**நீல்கமல் பூரி** (Neel Kamal Puri பிறப்பு: பிப்ரவரி 14, 1956) ஓர் இந்திய எழுத்தாளர், கட்டுரையாளர் மற்றும் கல்லூரி ஆசிரியர் ஆவார். பஞ்சாபின் லூதியானாவில் பிறந்த இவர், பாட்டியாலா சமஸ்தானத்தில் வளர்ந்தார்,யாதவிந்திரா பொதுப் பள்ளியில் பள்ளிப்படிப்பை முடித்தார். பள்ளியில் சேர்க்கப்பட்ட முதல் 30 பெண்களில் இவரும் ஒருவராவார். அதற்கு முன்பாக ஆண்கள் மட்டுமே பள்ளியில் பயின்றனர். 1979 முதல், பாட்டியாலா மற்றும் சண்டிகரில் உள்ள வெவ்வேறு கல்லூரிகளில் ஆங்கில இலக்கிய விரிவுரையாளராகப் பணியாற்றினார்.தற்போது சண்டிகரில் உள்ள பெண்களுக்கான அரசு கல்லூரியில் இலக்கியம் மற்றும் ஊடகப் படிப்புகளைக் கற்பித்து வருகிறார்.  

## புத்தகங்கள்
பென்குயின் இந்தியாவால் வெளியிடப்பட்ட *பாட்டியாலா குவார்டெட்* மற்றும் ரூபா பதிப்பகத்தால் வெளியிட்ட *ரிமம்பெர் டூ ஃபர்கெட்* ஆகிய புதினங்களை எழுதியுள்ளார். புகழ்பெற்ற எழுத்தாளர் குஷ்வந்த் சிங், *தி பாட்டியாலா குவார்டெட்டை* ஒரு பஞ்சாபி எழுதிய ஆங்கிலப் புனைகதையின் சிறந்த படைப்புகளில் ஒன்றாக விவரித்தார். இவர் பிறந்த மற்றும் வளர்ந்த நகரத்தை அடிப்படையாகக் கொண்ட இந்தக் கதைகளுக்குப் பிறகு, நீலகமல் பூரி *தேகா கதைகள்* என்ற சிறுகதைத் தொகுப்பில் அடுத்ததாக பணியாற்றுகிறார்.
# உரோசன் தலால்

**உரோசன் தலால்** (Roshen Dalal பிறப்பு 1952) ஓர் இந்திய வரலாற்றாசிரியர் மற்றும் எழுத்தாளர் ஆவார். இந்திய பண்டைய வரலாறு தொடர்பாக முனைவர் பட்டம் பெற்றவர்.  

## வாழ்க்கை
உரோசன் தலால் 1952 இல் இந்தியாவின் முசோரியில் பிறந்தார்.  

## தேர்ந்தெடுக்கப்பட்ட படைப்புகள்

- *தி பஃபின் ஹிஸ்டரி ஆஃப் இந்தியா (2 தொகுதிகள்) பெங்குயின் புக்ஸ் இந்தியா, 1997.*
- *தெ ரிலீஜியன்ஸ் ஆஃப் இந்தியா:எ கன்சயிஸ் கைடு டூ நைன் மேஜர் ஃபெய்த்ஸ்*
- *ஹிந்துயிசம்*
- *தெ காம்பேக்ட் டைம்லைன் ஹிஸ்டரி ஆஃப் தெ வேர்ல்டு*
- *தெவேதாஸ்:அன் இன்ட்ரோடக்சன் டூ ஹிந்துயிசம் சேக்ரட் டெக்ஸ்ட்ஸ்*
- *தி பஃபின் ஹிஸ்டரி ஆஃப் தி வேர்ல்ட் (2 தொகுதிகள்) பென்குயின் புக்ஸ் இந்தியா, 2014.*
# தல்லாபக திருமாலம்மா


**தல்லாபக திருமாலம்மா** (Tallapaka Tirumalamma) அல்லது திம்மக்கா (15 ஆம் நூற்றாண்டு) தெலுங்கில் *சுபத்ரா கல்யாணம்* எழுதிய தெலுங்குக் கவிஞர் ஆவார். இவர் பாடகர்-கவிஞர் அன்னமாச்சார்யாவின் மனைவி ஆவார்.  

## வாழ்க்கை
திம்மக்கா ஒரு பிராமண குடும்பத்தில் பிறந்தவர். இவர் முதல் தெலுங்குப் பெண் கவிஞராகக் கருதப்படுகிறார்.  

திம்மக்காவின் முக்கிய படைப்பு, 1170 கவிதைகள் கொண்ட *சுபத்ரா கல்யாணம்*, இந்து இதிகாசமான மகாபாரதத்தில் உள்ள பாத்திரங்களான அருச்சுனன் மற்றும் சுபத்ராவின் திருமணம் பற்றியது.
# திவிவேதுல விசாலாட்சி

**திவிவேதுலா விசாலாட்சி** (*Dwivedula Visalakshi*; 1929 - 7 நவம்பர் 2014) என்பவர் பரவலாக அறியப்பட்ட தெலுங்கு எழுத்தாளர் ஆவார். ஆந்திரப் பிரதேசத்தின் கலாச்சாரத் தலைநகரான விசயநகரத்தைச் சேர்ந்த இவர், சிறுகதை, புதின எழுத்தாளராகத் தன்னைத் தனித்துவப்படுத்திக் கொண்டார். *வைகுண்டபாளி*, *வாரதி* முதல் *எந்த தூரம் ஏ பயணம் வரை* இவரது தனித்துவமான பாணியினால் அறியப்படுகிறார். விசாலாட்சி எழுதிய *வாராதி* புதினத்தினை அடிப்படையாக வைத்து வெளியான திரைப்படம் வெற்றி பெற்றது. 1998-இல் ஐதராபாத்தில் பொட்டி ஸ்ரீராமுலு தெலுங்குப் பல்கலைக்கழகத்தில் பட்டம் பெற்றார்.  

பல புத்தகங்களையும் சிறுகதைகளையும் எழுதியுள்ள விசாலாட்சி, 1999 இல் சிறீ இராசலட்சுமி அறக்கட்டளையின் இலக்கிய விருதைப் பெற்றார்.  

பௌர கிராந்தாலயம் துவாரகாநகர், விசாகப்பட்டினம், டாக்டர். டி. வி. சுப்பா ராவ் முன்னாள் மேயர், ஸ்ரீ பமிடிபதி ராமகோபாலம் ஆகியோர் முன்னிலையில் தனது நூல்களை உரிமையினை பொது நூலகத்திற்கு வழங்கினார்.  

## இலக்கியப் படைப்புகள்
- *வைகுண்டபாலி* (1963)
- *ஈ பயணம் சதிகி*
- *எக்கவலசின ரைலு*
- *வாராதி*
- *என்ட தூரம் ஈ பயணம்*
- *ரியாட்டி வெலுகு*
- *கிரஹணம் விதிச்சிண்டி*
- *மாரினா விழுவாலு*
- *ஜாருது மெட்லு*
# சிம்ரன் பகதூர்



**சிம்ரன் பகதூர்** (Simran Bahadur பிறப்பு: டிசம்பர் 13, 1999) ஓர் இந்தியத் துடுப்பாட்டக்காரர் . பிப்ரவரி 2021 இல், தென்னாப்பிரிக்காவிற்கு எதிராக வரையறுக்கப்பட்ட நிறைவுகள் போட்டிகளுக்காக, இந்திய மகளிர் அணியில் இடம்பெற்றார். 20 மார்ச் 2021 இல் தென்னாப்பிரிக்காவுக்கு எதிராக இந்தியாவுக்காக பெண்கள் பன்னாட்டு இருபது20 போட்டியில் அறிமுகமானார்.  

சனவரி 2022 இல், நியூசிலாந்தில் 2022 மகளிர் துடுப்பாட்ட உலகக்கிண்ணத்திற்கான இந்திய அணியில் மூன்று *ரிசர்வ்* வீராங்கனைகளில் ஒருவராக பெயரிடப்பட்டார். 15 பிப்ரவரி 2022 அன்று நியூசிலாந்துக்கு எதிராக இந்தியாவுக்காக பெண்கள் ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# காமிசெட்டி சாவித்திரி


**காமிசெட்டி சாவித்திரி** (*Kamisetty Savithri*)(பிறப்பு 26 பிப்ரவரி 1923, இறந்த தேதி தெரியவில்லை) இந்திய அரசியல்வாதியும் புதுச்சேரியின் மேனாள் சட்டமன்ற உறுப்பினரும் ஆவார். இவர் யானம் சட்டமன்றத் தொகுதியினைச் சேர்ந்தவர். 1959 மற்றும் 1964க்கு இடையில் இந்த தொகுதியின் சட்டமன்ற உறுப்பினராக இருந்தார். இவர் யானத்தின் முன்னாள் மாநகரத் தந்தையாகவும் இருந்துள்ளார். காமிசெட்டி பரசுராம் நாயுடுவின் மனைவியும் ஆவார். இவர் யானத்தில் இறக்கும் வரை முக்கியமான தலைவராக இருந்தார். ஏனாமில் உள்ள *சாவித்திரி நகர்* இவரின் இறப்பிற்குப் பின்னால் இவரது பெயரால் அழைக்கப்படுகிறது.  

## மேலும் பார்க்கவும்

- புதுச்சேரி சட்டப் பேரவை
# வஜ்ரேஸ்வரி தேவி கோயில், காங்கரா


**காங்கரா தேவி மந்திர்** என்றும் அழைக்கப்படும் **பஜ்ரேஸ்வரி (அல்லது வஜ்ரேஸ்வரி) மாதா மந்திர்** என்பது வட இந்திய மாநிலமான ஹிமாச்சலப் பிரதேசத்தில் உள்ள காங்ரா நகரத்தில் அமைந்துள்ள ஒரு கோயிலாகும். இது துர்க்கையின் வடிவமான **வஜ்ரேஸ்வரி** தேவிக்காக அர்ப்பணிக்கப்பட்ட கோயிலாகும். இது 51 சக்தி பீடங்களில் ஒன்றாகும்.  

## இடம்

வஜ்ரேஸ்வரி கோயில் இந்தியாவின் இமாச்சலப் பிரதேசத்தின் காங்க்ரா மாவட்டத்தில் காங்ரா நகரில் அமைந்துள்ளது. இது காங்ரா நகரின் காங்கரா மந்திர் மற்றும் காங்கரா ஆகிய இரண்டு தொடருந்து நிலையங்களிலிருந்தும் மூன்று கி.மீ. தொலைவில் அமைந்துள்ளது. காங்க்ரா வானூர்தி நிலையம் கோயிலில் இருந்து ஒன்பது கிலோமீட்டர் தொலைவில் காங்ரா கோட்டை அருகில் அமைந்துள்ளது.  

## தொன்மக்கதைகள்
தாட்சாயிணி தன் தந்தையின் யாகத்தில் சிவபெருமானுக்கு அவிர்பாகம் கொடுக்காத சர்ச்சையில் தீயில் தன்னை மாய்த்துக் கொண்டதாக ஒரு தொன்மக் கதை கூறுகிறது. தாட்சாயணியின் உடலை சிவன் தன் தோளில் எடுத்துக்கொண்டு தாண்டவத்தைத் தொடங்கினார். உலகை அழிவைத்தைத் தடுக்க, விஷ்ணு தாட்சாயணியின் உடலை தனது சக்கரத்தால் 51 துண்டுக வெட்டினார். சதியின் இடது மார்பகம் இந்த இடத்தில் விழுந்தது, இதனால் இது ஒரு சக்தி பீடமாக மாறியது. ஞானார்ணவ தந்திரம் இந்த சக்திபீடத்தை "பிருகுபுரி சக்திபீடம்" என்று குறிப்பிட்டுள்ளது. பிருஹத் நிலா தந்திரத்தின்படி, இந்த சக்திபீடத்தின் தேவி " வ்ரஜேஸ்வரி " ஆவார் . இந்த இடம் குப்தபுரா என்று அழைக்கப்பட்டது.  

## வரலாறு
மூலக் கோயில் மகாபாரத காலத்தில் பாண்டவர்களால் கட்டப்பட்டதாகக் கூறப்படுகிறது. ஒரு நாள் பாண்டவர்கள் தங்கள் கனவில் துர்கையைக் கண்டதாகவும், அதில் அவர் நாகர்கோட் கிராமத்தில் இருப்பதாகவும், அவர்கள் தங்களைப் பாதுகாத்துக் கொள்ள விரும்பினால், அந்த பகுதியில் அவருக்கு ஒரு கோயிலைக் கட்ட வேண்டும் என்றும் இல்லையெனில் அவர்கள் அழிக்கப்படுவார்கள் என்றும் கூறப்பட்டது. அதே இரவில் நாகர்கோட் கிராமத்தில் அவளுக்கு ஒரு அற்புதமான கோயிலைப் பாண்டவர்கள் கட்டினர் என்ற செவிவழிக் கதை நிலவுகிறது. 1905 ஆம் ஆண்டில், சக்திவாய்ந்த நிலநடுக்கத்தால் கோயில் அழிந்தது. பின்னர் அரசாங்கத்தால் மீண்டும் கட்டப்பட்டது.  

## கோவில் அமைப்பு
பிரதான வாயில் நுழைவாயில் நாகர்கானா என்னும் முரசு இல்லம் போல உள்ளது. மேலும் இது பஸ்சின் கோட்டை நுழைவாயிலைப் போலவே கட்டப்பட்டுள்ளது. இக்கோயிலையும் கோட்டை போன்ற கல் சுவர் சூழ்ந்துள்ளது. அக்பர் காலத்தில் தயாள் பகத் தனது தலையை தேவிக்காக அர்ப்பணித்தார். அவரின் தியாகத்தை போற்றும் விதமாக இந்தச் சிலை அமைக்கப்பட்டுளது. வெள்ளை வண்ணப் பூச்சுடனான சுவர்களால் கோயில் அமைந்துள்ளது. கோயிலின் கோபுரம் ஒடிசா பாணியில் அமைக்கப்பட்டுள்ளது. இசுலாமிய கட்டடக் கலையை நினவூட்டும் விதமான தாழி விமானம், அரைவட்ட வளைவு கொண்ட விமானம் என வித்தியாசமாக காட்சியளிக்கிறது. கோயிலின் வாயிலின் வெண்கலத்தால் செய்யப்பட்ட இரண்டு சிங்கச் சிலைகள் நிற்கின்றன.  

முதன்மைக் கோயிலின் உள்ளே வஜ்ரேஸ்வரி தேவி கல் (பிண்டி) வடிவில் இருக்கிறார். இக்கோயிலில் சிறிய பைரவர் கோயிலும் உள்ளது. முதன்மைக் கோவிலின் வசலில் தயான் பகத் என்பவரின் சிலை உள்ளது.  

## திருவிழாக்கள்
சனவரி இரண்டாவது வாரத்தில் வரும் மகர சங்கராந்தி கோயிலில் சிறப்பாக கொண்டாடப்படுகிறது. மகிசாசுரனை போரில் கொன்ற தேவிக்கு அப்போது சில காயங்கள் ஏற்பட்டதாக தொன்மம் கூறுகிறது. அந்த காயங்களை போக்க, நாகர்கோட்டில் தேவி தன் உடலில் வெண்ணெயை பூசிக்கொண்டாள். இதனால் அந்நாளைக் குறிக்கும் வகையில் அம்மனுக்கு வெண்ணெய்க் காப்பு அபிசேகம் செய்யப்பட்டு, கோயிலில் ஒருவாரம் திருவிழா நடத்தப்படுகிறது.  

## நிர்வாகம்
இக்கோயில் இந்திய அரசால் பராமரிக்கப்படுகிறது.
# போட்சா சத்யநாராயணா


**போட்சா சத்தியநாராயணா** (Botsa Satyanarayana) (9 ஜூலை 1958) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். 2015 ஆம் ஆண்டு வரை இந்திய தேசிய காங்கிரசில் இருந்த அவர், 7 ஜூன் 2015 அன்று YSR காங்கிரஸில் சேர்ந்தார் இவர் ஆந்திரப் பிரதேசத்தில் நகராட்சி நிர்வாகம் மற்றும் நகர்ப்புற வளர்ச்சிக்கான முன்னாள் மாநில அமைச்சர் ஆவார்.  

## சொந்த வாழ்க்கை
போட்சா, விசயநகரத்தில் பிறந்தவர். மகாராஜா கல்லூரியில் இளங்கலைப் பட்டம் பெற்றுள்ளார். இவர் 2006 இல் பொப்பிலி மக்களவைத் தொகுதியிலிருந்தும் 2009 இல் விஜயநகரம் மக்களவைத் தொகுதி<nowiki/>யிலிருந்தும் மக்களவை பிரதிநிதியாக தேர்ந்தெடுக்கப்பட்டார். இவர்,ஜான்சி லட்சுமி என்பவரை மணந்தார். இவருக்கு அரசியல்வாதியான போட்சா அப்பால நரசையா என்ற சகோதரர் உள்ளார்.  

## அரசியல் வாழ்க்கை
போட்சா சத்தியநாராயணா , 1999-ம் ஆண்டு பொப்பிலி நாடாளுமன்றத் தொகுதியில் போட்டியிட்டு மக்களவை உறுப்பினரானார். வீட்டுவசதி, போக்குவரத்து மற்றும் சந்தைப்படுத்தல் அமைச்சராக பணியாற்றினார். ஆந்திரப் பிரதேச காங்கிரசின் தலைவராகப் பணியாற்றினார்.  

2009 ஆம் ஆண்டு வானூர்தி விபத்தில் ஒய்.எஸ்.ராஜசேகர ரெட்டி இறந்த பிறகு, கொனிஜெட்டி ரோசய்யா, நல்லாரி கிரண் குமார் ரெட்டி ஆகியோர் ஆந்திராவின் முதல்வராக பதவி வகித்தனர். அப்போது, முதல்வர் வேட்பாளராக இவரது பெயரும் பரிசீலனையில் இருந்தது.  

2015 ஆம் ஆண்டில், போட்சா இந்திய தேசிய காங்கிரசு கட்சியில் இருந்து ராஜினாமா செய்து தனது குடும்பத்தினர் மற்றும் ஆதரவாளர்களுடன் ஒய். எஸ். ஆர். காங்கிரஸ் கட்சியில் சேர்ந்தார். இவர் 2019 இல் சீபுருபள்ளி தொகுதியிலிருந்து மூன்றாவது முறையாக சட்டமன்ற உறுப்பினரானார். 8 ஜூன் 2019 முதல் 7 ஏப்ரல் 2022 வரை ஆந்திரப் பிரதேச அரசில் நகராட்சி நிர்வாகம் மற்றும் நகர்ப்புற மேம்பாட்டு அமைச்சராகப் பணியாற்றினார்  

## ஜி20 சுகாதார மாதிரி மருத்துவமனை
ஆந்திரப் பிரதேசத்தின் ஸ்ரீகாகுளத்தில் அமைந்துள்ள பல்சஸ் விஜயா பல்நோக்கு சிறப்பு மருத்துவமனை மற்றும் ஆராய்ச்சி மையம், இவரால் 2023 இல் திறக்கப்பட்டது. பல்சஸ் குழுமம் மற்றும் ஆந்திரப் பிரதேச அரசின் ஆரோக்கியசிறீ நலத் திட்டத்தால் நிதியளிக்கப்பட்ட இந்த மருத்துவமனை உள்கட்டமைப்பு 25,000 சதுர மீட்டருக்கு மேல் பரந்து விரிந்துள்ளது. இந்த மருத்துவமனையானது இதய நோய் முதல் அவசரகால சேவைகள் வரை பலவிதமான சிறப்புகளை வழங்குகிறது.
# தமிழ் தியாகராஜன்


**தமிழ் தியாகராஜன்** ஒரு தமிழ்த் திரைப்பட இயக்குநரும், திரைப்படத் தயாரிப்பாளரும் மற்றும் திரைக்கதை ஆசிரியரும் ஆவார். குறிப்பாக இவர் தமிழ்த் திரைப்படங்களில் பணியாற்றுகிறார்.  

## வாழ்க்கை மற்றும் தொழில்
தமிழ் தியாகராஜன் 06 ஜூன் 1989 அன்று தமிழ்நாட்டில் ( இந்தியா ) ஜெயம்கொண்டத்தில் பிறந்தார். அங்குள்ள அரசு மேல்நிலைப் பள்ளியில் பள்ளிப்படிப்பை முடித்த இவர், பிறகு சென்னையில் குடிசார் பொறியியல் படிக்கச் சென்றார். தனது கல்லூரி படிப்பிற்கு பிறகு சில ஆண்டுகள் தனியார் நிறுவனத்தில் உள்ள மென்பொருள் துறையில் பணியாற்றினார். சுயதீன திரைப்படத்தை இயக்கவும் தயாரிக்கவும், தான் வேலை செய்துக்கொண்டு இருந்த மென் பொருள் வேலையை துறந்து தன்னை 2013க்கு பிறகு முழுமையாக திரைத்துறைக்கு மாற்றிக்கொண்டார். அதன் பிறகு சோதனை முயற்சியாக சில குறும்படங்கள் இயக்கினார். மேலும் இவர் தமிழ் மொழி குறும்படமான டோனா 2014 உருவாக்கினார் (மே 2015 இல் கேன்ஸ் திரைப்பட விழாவில் குறும்படப் பிரிவில் தேர்ந்தெடுக்கப்பட்டது. ).  

## வாழ்க்கை
தமிழ் தியாகராஜன் புனிதவதி என்பவரை மணந்தார்.. இவர் தேசிய அளவில் பல பதங்கங்களை கராத்தே மூலமாக பெற்றார். இவர் கராத்தேவின் மூன்றாவது டான். இவர் தற்பொழுது சென்னையில் காவலராக பணி  புரிகிறார்.  

## திரை வாழ்க்கை
| இயக்குநர் | திரைக்கதை எழுத்தாளர் | தயாரிப்பாளர் |  |  |  |
| --- | --- | --- | --- | --- | --- |
| 2014 | *ஆரியர்* (குறும்படம்) | ஆம் | ஆம் | ஆம் | இயக்குநர் கார்த்திக் சுப்புராஜ் அவர்களின் ஸ்டோன் பெஞ்ச் குறும்பட தொகுப்பில் தேர்வு செய்யப்பட்டுள்ளது. |
| 2015 | *டோனா* (குறும்படம்) | ஆம் | ஆம் | ஆம் | 2014 ஆம் ஆண்டில் கேன்ஸ் திரைப்பட விழாவில் குறும்பட பிரிவில் தேர்வு செய்யப்பட்டுள்ளது. |
| 2015 | *84 மிமீ* (குறும்படம்) | ஆம் | ஆம் | ஆம் |  |
| 2022 | குதிரைவால் | இல்லை | இல்லை | இல்லை | படத்தில் நன்றி கொடுக்கப்பட்டுள்ளது. |
| 2023 | *1848 (திரைப்படம்)* | ஆம் | இல்லை | இல்லை | } |
# 1848 (திரைப்படம்)



***1848*** என்பது 2023 ஆம் ஆண்டு வெளியாகும் இந்திய தமிழ் மொழி குற்றப்புனைவு மற்றும் அவல நகைச்சுவை வகையான திரைப்படம். தமிழ் தியாகராஜன் இயக்குநராக அறிமுகம் ஆகிறார் மற்றும் எம். டி. விஜய் தயாரித்து இருக்கிறார். இப்படத்தில் ஜூனியர் எம்ஜிஆர் ஆனந்த் பாபு மற்றும் கிரிஷா குரூப் ஆகியோர் நடித்துள்ளனர். இவர்களுடன் காதல் சுகுமார், மற்றும் ஜான் ஷப் ஆகியோர் துணை வேடங்களில் நடித்துள்ளனர். புதிய இசை அமைப்பாளர் ஹரிகர சுதன் இசையமைத்து இருக்கிறார். இதற்கு முன்பு நடராஜன் சுப்பிரமணியம் தலைமையிலான Infinity (2023 film) தமிழ் திரைப்படத்தின் ஒளிப்பதிவாளராக வேலை செய்த சரவணன் ஸ்ரீ ஒளிப்பதிவு செய்துள்ளார். எம்.டி.விஜய் படத்தொகுப்பு செய்துள்ளார்.  

## நடிகர்கள்

- கிரிஷா குரூப் மதியாக
- செந்தில் முருகன் எம்.பி.யாக ஆனந்த் பாபு
- கலிவரதனாக ஜூனியர் எம்.ஜி.ஆர்
- ஜூனியர் எம்ஜிஆர் உதவியாளராக காதல் சுகுமார்
- சேட்டுவாக உதயராஜ்
- கிர்ஷா குருப் காதலராக ஜான்
- ஸ்வேதாவாக சுல்பியா
- வீட்டுப் பணிப்பெண்ணாக சனா

## படப்பிடிப்பு
படப்பிடிப்பு முழுவதும் சென்னை மற்றும் அதனை சுற்றிய பகுதிகளில் எடுக்கப்பட்டது.  

## கதை சுருக்கம்
முருகன் சிலையை தேடி செல்லும் மதி, அதற்கு இடையூறாக இருக்கிறார்கள் செந்தில் முருகன் மற்றும் கலிவரதன் ஆட்கள் இவர்களை சமாளித்து சிலையை மீட்டு தனது நோக்கத்தை நிறைவேற்றுகின்றனர்.  

## திரைப்படத்தின் முன்னோட்டம்
1848 தமிழ் திரைப்படத்தின் முன்னோட்டம் ஜூன் 7, 2024 அன்று zee music south மூலமாக திரைப் பிரபலம் இயக்குநர் தமிழரசன் (இயக்குநர்) பலர் இணைந்து youtube பக்கத்தின் மூலமாக மக்களின் பார்வைக்கு வெளியிடப்பட்டது.
# பனேக்காவு பகவதி சாஸ்தா கோவில்

**பனேகாவு பகவதி சாஸ்தா கோயில்** இந்தியாவில் கேரளா மாநிலத் எர்ணாகுளம் மாவட்டம், பெரும்பாவூரில் உள்ளது.  

## வரலாறு
கோயில் அமைந்துள்ள இடத்தில் ஒரு குறிப்பிட்ட தனிநபரான சாக்யார் என்ற தனி நபரின் திறமையான நிர்வாகத்தின் அனைத்து சடங்குகளும் பூசைகளும் நடத்தப்பெறுவதால் அவ்விடம் புனிதமாக கருதப்படுகிறது. காலப்போக்கில், புனித நிலமானது குடும்ப உறுப்பினர்களால், தலைமுறை தலைமுறையாக கவனிக்கப்பட்டு வந்த இக்கோயில், இறுதியில் ஒரு தொழில் நிறுவனத்திற்கு விற்கப்படவேண்டியாயிற்று. இந்த புனித பூமியின் விதியானது தேவியானது நிர்ணயிக்கப்பட்டதாகவும், பின்னர் அந்த நிலத்தை கலாச்சார பாரம்பரியத்தை பாதுகாக்கும் நோக்கத்துடன் ஸ்ரீ என்ற பக்தர் வாங்கியதாகவும் கூறப்படுகிறது.  

## துணைத்தெய்வங்கள்
கோபாலகிருஷ்ண வாரியர் என்ற புகழ்பெற்ற ஜோதிடரின் திறமையான வழிகாட்டுதலின்படி இங்கு வன துர்க்கை என அழைக்கப்படுகின்ற பகவதி, ஐயப்பன் எனப்படும் சாஸ்தா, பத்ர காளி, சர்ப்பதாரா மற்றும் ராக்ஷசசா ஆகியோருக்கான தனித்தனி சன்னதிகள் கட்டப்பட்டன. வாஸ்து சாஸ்திர முறையை மனதில் இருத்தி இக்கோயில் கட்டப்பட்டதாகும். அவ்விடத்தின் புனிதத்தை, முன்னோர் காத்ததுபோல சுனில்தத் காத்து வருகிறார்.  

## அமைப்பு
கோயிலின் பக்கவாட்டில் இயற்கையாக ஓடும் நீரோடை உள்ளது. இது அதன் அழகை அதிகரிக்கிறது. பச்சை நிற நீரோடை அந்த ஓடையானது சபரிமலையில் உள்ள பம்பா நதியை ஒத்திருப்பதால் அய்யப்பனுக்கு அர்ப்பணிக்கப்பட்டுள்து. அய்யப்பனின் அருளால் ஆண்டு முழுவதும் அந்த ஓடை ஓடிக்கொண் இருக்கிறது.
# அகோகோதே-42



**அகோகோதே-42 (WASP - 42)** என்பது ஒரு K - வகை முதன்மை வரிசை விண்மீன் ஆகும். இதன் மேற்பரப்பு வெப்பநிலை 5315 கெ. ஆகும். WASP - 42 விண்மீன் சூரியன். ஒத்த அடர்தனிமங்களின் செறிவில் உலோகத்தன்மை ([Fe/H]) of 0.05 அளவாக உள்ளது. மேலும் இதும் சூரியனை விட பில்லியன் ஆண்டுகள் பழமையானது. அதன் K கதிர்நிரல் வகைக்கு ஏற்ற விண்மீன் கரும்புள்ளிச் செயல்பாட்டையும் இது வெளிப்படுத்தவில்லை.  

## கோள் அமைப்பு
2012 ஆம் ஆண்டில், அகோகோதே-42 பி, கோளொன்று இறுக்கமான, ஓரளவு மையம்பிறழ்ந்த வட்டணையில் கண்டுபிடிக்கப்பட்டது.}}
# புத்தன்காவு பகவதி கோயில்


**புத்தன்காவு பகவதி கோயில்** இந்தியாவின் கேரள மாநிலத்தில் எலாவூர் கிராமத்தில் அமைந்துள்ள பத்ரகாளி கோயிலாகும். இது ஒரு இந்துக் கோயிலாகும் . கேரள இந்துக்களின் வழிபாட்டுத் தலங்களில் இதுவும் ஒன்றாகக் கருதப்படுகிறது. எளவூர் தூக்கம் தொடர்பாக கேரளா முழுவதும் பரவலான குற்றச்சாட்டுகள் காரணமாக இந்த கோயில் பிரபலமானது.
# சாமுண்டா தேவி கோயில்


**சாமுண்டா நந்திகேசுவர் தாம்** என்றும் அழைக்கப்படும் **சாமுண்டா தேவி கோயில்** என்பது துர்க்கையின் வடிவமான சாமுண்டி தேவிக்கு அர்ப்பணிக்கப்பட்ட ஒரு கோயிலாகும். இது வட இந்திய மாநிலமான இமாச்சலப் பிரதேசத்தின் காங்க்ரா மாவட்டத்தின் தர்மசாலா தெக்சில் பாலம்பூர் நகரத்திலிருந்து 19 கி.மீ தொலைவில் உள்ளது. இது இமாச்சல பிரதேசத்தில் உள்ள மிக முக்கியமான கோவில்களில் ஒன்றாகவும், இந்தியா முழுவதும் மிகவும் பிரபலமான ஒன்றாக உள்ள கோயிலாகும். இங்கு எந்த பிரார்த்தனை செய்தாலும் அது நிறைவேறும் என்று நம்பப்படுகிறது. மிகவும் பழமையான ஆதி இமானி சாமுண்டா மூலவர் சந்நிதி, மலையின் உச்சியில் அமைந்திருப்பதால், யாத்ரீகர்கள் சென்றடைவது கடினம். எனவே, இந்த கோவில் சுமார் 400 ஆண்டுகளுக்கு முன்பு பக்தர்களின் வசதிக்காக கட்டப்பட்டது.  

## தொன்மம்
இந்த பழமையான கோயில் 16 ஆம் நூற்றாண்டில் கட்டப்பட்டதாக கூறப்படுகிறது. மேலும் கணிசமான ஆன்மீக தொன்மங்களுடன் இணைக்கப்பட்டுள்ளது. ஒரு நாட்டுப்புறக் கதையின்படி, 16 ஆம் நூற்றாண்டின் அரசரும் ஒரு பூசாரியும் சாமுண்டா தேவியிடம் பிரார்த்தனை செய்து, சிலையை மிகவும் அணுகக்கூடிய இடத்திற்கு மாற்றுவதற்கு அவளது சம்மதத்தைக் கேட்டனர். பூசாரியின் கனவில் அம்மன் தோன்றி, சிலை எங்கே கிடைக்கும் என்று அவருக்குத் தெரிவித்ததாக செவிவழிக் கதை கூறுகிறது. மன்னருக்கு இது குறித்து தகவல் தெரிவிக்கப்பட்டு, அவரது ஆட்கள் பழங்கால சிலையைக் கொண்டுவந்து தற்போது கோவில் கட்டப்பட்டுள்ள இடத்தில் நிறுவினர்.  

## பிரபலம்
இது இந்தியாவின் மிகவும் பிரபலமான கோயில்களில் ஒன்றாகும். சாமுண்டா தேவி கோயில் பாலம்பூருக்கு வருகை தரும் மக்களுக்கு ஒரு சுற்றுலா தலமாக எப்போதும் இருந்து வருகிறது. இக்கோயில் இந்தியாவின் அனைத்துப் பகுதிகளிலிருந்தும் பயணிகளை ஈர்க்கிறது, ஏனெனில் இதனுடன் நிறைய ஆன்மீக தொன்மங்கள் இணைக்கப்பட்டுள்ளன. அதேசமயம் கோயிலின் பழமையும் அதன் இமாச்சலக் கட்டிடக்கலையும் காரணங்களாக உள்ளன. பாலம்பூரின் முக்கிய சுற்றுலாத்தலமான சாமுண்டா தேவி கோயிலுக்கு ஏராளமான சுற்றுலாப் பயணிகள் வருவதைத் தவிர, மலை நகரத்தில் வசிக்கும் உள்ளூர்வாசிகள் இப்பகுதியில் உள்ள புனிதமான வழிபாட்டுத் தலங்களில் ஒன்றாக இதைக் கருதுகின்றனர். குறிப்பாக இதன் பல தொன்மகதைகள் மற்றும் வரலாறு காரணமாக. அதனுடன் இணைக்கப்பட்டுள்ளனர். உள்ளூர்வசிகளும் அண்டை மலை வாழிடங்களில் இருந்து வரும் பக்தர்களும் அம்மனை பிரார்த்தனை செய்வதற்காக இந்த கோவிலுக்கு வருகிறனர்.  

ஜக்னி மாதா கோயில் என்ற சிறிய கோயில் பள்ளத்தாக்கை ஒட்டிய மலை உச்சியில் அமைந்துள்ளது. இது ஒரு குறுகிய மலைப் பாதை மூலம் அடையமுடியும்.
# பி.புருசோத்தமன்



**பி. புருசோத்தமன்** (*P. Purushothaman*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டில் இவர் பிறந்தார். தமிழ்நாட்டைச் சேர்ந்த இவர் அனைத்திந்திய அண்ணா திராவிட முன்னேற்றக் கழகக் கட்சியைச் சேர்ந்தவராவார். புதுச்சேரி சட்டமன்றத்தின் சட்டமன்ற உறுப்பினராக இருமுறை தேர்ந்தெடுக்கப்பட்டார். புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராகப் பணியாற்றினார்.  

## வாழ்க்கைக் குறிப்பு
புருசோத்தமன் 1985 ஆம் ஆண்டு நடைபெற்ற தேர்தலில் வெற்றி பெற்று அரியாங்குப்பத்தில் இருந்து புதுச்சேரி சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார் 26 ஆண்டுகளுக்குப் பிறகு இவர் 2011 ஆம் ஆண்டில் மணவெளியிலிருந்து புதுச்சேரி சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார் 2014 ஆம் ஆண்டு புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராக நியமிக்கப்பட்டார்  

புருசோத்தமன் செயலட்சுமி என்ற பெண்ணை திருமணம் செய்து கொண்டார். இத்தம்பதியருக்கு ஒரு மகன் மற்றும் ஐந்து மகள்கள் இருந்தனர்.  

புருசோத்தமன் 2019 ஆம் ஆண்டு நவம்பர் மாதம் 2 ஆம் தேதியன்று தனது 71ஆவது வயதில் காலமானார்
# கணிதப் பண்பு

**கணிதப் பண்பு** (*property*) என்பது எந்தவொரு கணத்திற்கும் பயன்படக்கூடியதொரு பண்பாகும். *X* என்ற கணத்தின் எல்லா உறுப்புகளுக்கும் வரையறுக்கப்பட்ட பண்பு *p* ஆனது கீழ்வரும் சார்பாக வரையறுக்கப்படுகிறது:  
:*p*: *X* → {சரி, தவறு}, (பண்பு இருந்தால்: சரி; பண்பு இல்லையென்றால்: தவறு).  

மாறாக *p* பண்பு இருக்கக்கூடிய *X* இன் உட்கணமாகவும் வரையறுக்கப்படலாம்  
:{*x*&nbsp;|&nbsp;*p*(*x*)&nbsp;=&nbsp;true}; *p* என்பது சுட்டுச் சார்பு.  

## எடுத்துக்காட்டுகள்
- நிகரி
- சேர்ப்புப் பண்பு
- பரிமாற்றுத்தன்மை
- பங்கீட்டுப் பண்பு